b"\n_START_ARTICLE_\nManuel Rius i Rius\n_START_SECTION_\nTraject\xc3\xb2ria\n_START_PARAGRAPH_\nLlicenciat en dret, el 1913 fou membre del Comit\xc3\xa8 d'Honor de l'Exposici\xc3\xb3 Internacional Hidroel\xc3\xa8ctrica. Influ\xc3\xaft per Jaume Carner, abra\xc3\xa7\xc3\xa0 el republicanisme i a les eleccions municipals de 1909 fou regidor de l'ajuntament de Barcelona pel Centre Nacionalista Republic\xc3\xa0. Particip\xc3\xa0 en les campanyes de l'Ateneu Obrer per protestar contra el tancament de les escoles racionalistes. Per\xc3\xb2 poc despr\xc3\xa9s es decid\xc3\xad pel liberalisme contrari a l'autonomisme republic\xc3\xa0. _NEWLINE_Fou alcalde de Barcelona del 1916 al 1917, i el 1919 un dels fundadors de la Uni\xc3\xb3n Mon\xc3\xa1rquica Nacional amb Alfons Sala i Argem\xc3\xad. _NEWLINE_Fou elegit diputat pel districte de Vilademuls a les eleccions generals espanyoles de 1920 i pel de Sort a les eleccions generals espanyoles de 1923. _NEWLINE_Durant la Dictadura de Primo de Rivera fou un membre destacat en la Fira de Mostres de Barcelona."